اوکراینا اوردوسو، ۱۳ سپتامبردان بو یانا اؤلکه‌ده، روسیایا وئریلدیگی دئییله‌ن ایران اۆره‌تیمی ۲۲۳ "شاهد-۱۳۶" آدلی کامی‌کازه اینسانسیز هاوا آراجینین (ایها) وورولدوغونو بیلدیردی.
اوکراینا حربی هاوا قوه‌لرین‌دن وئریله‌ن آچیقلامادا، ساواشدا روس گوجلری طرفیندن استفاده ائدیلدیگی بیلدیریلن ایلک شاهد-۱۳۶ کامی‌کازه اینسانسیز هاوا آراجینین ۱۳ سپتامبردا اوکراینانین دوغوسوندا‌کی کوپیانسک بؤلگه‌سینده وورولدوغو بیلدیریلدی.
آچیقلامادا، ۱۳۱۳ سپتامبردان بو یانا اؤلکه‌ده ۲۲۳ "شاهد-۱۳۶" کامی‌کازه اینسانسیز هاوا آراجینین وورولدوغو ایفاده ائدیلدی.
اوکراینا، گئچه‌ن آی تهران یؤنه‌تیمینین روسیایا سلاح وئردیگی سببی ایله ایرانین کیئو ائلچیسی منوچهر مرادینین اعتبارنامه‌سینی لغو ائتمه و ائلچیلیکده‌کی دیپلوماتلارین ساییسینی اؤنملی درجه‌ده آزالتما قراری آلمیشدی.
اوکراینانین خاریجی ایشلر باخانی دمیترو کولبانین، دؤولت باشقانی ولودیمیر زلنسکییه روسیایا سلاح تداروک ائتدیگی سببی ایله ایران ایله دیپلوماتیک ایلیشکیلرین کسیلمه‌سی تؤوصیه‌سی ائتدیگی بیلدیریلیر.
ایران ایسه روسیایا کامی‌کازه اینسانسیز هاوا آراجی وئرمه‌سی ایله باغلی اتهاملاری رد ائدیر.
